**IZJAVA**

Svi članovi tima su upoznati sa činjenicom da sve troškove tokom celog trajanja javnog poziva, razvoja i implementacije prilagođene CMS platforme snosi organizator javnog poziva, odnosno RELOF3 projekat. Navedeni troškovi obuhvataju: troškove prevoza, smeštaja, druge troškove događaja, troškove angažovanja eksperata, kao i troškove nagrade. Nagrada se deli jednako na sve članove pobedničkih timova i biće isplaćena na račune fizičkih lica, članova tima.

Svi timovi i njihovi članovi se obavezuju da, u slučaju da budu odabrani u uži izbor, aktivno učestvuju u trodnevnoj obuci koju organizuje i u celosti finansira organizator javnog poziva. U slučaju da većina, odnosno polovina članova izabranog tima ne dođe i ne učestvuje u navedenoj obuci, članovi tog tima se obavezuju da organizatoru javnog poziva solidarno nadoknade sve troškove koje je organizator javnog poziva imao u fazi odabira timova i organizovanja navedene obuke. Obuka je obavezan uslov za učešće u finalnoj selekciji nagrađenih timova.

Timovi i njihovi članovi koji budu izabrani kao tri najuspešnija tima (pobednički timovi) su upoznati sa činjenicom da će zajednički aktivno učestvovati na izradi finalnog CMS rešenja, kao i podršci u primeni tog rešenja kod indirektnih budžetskih korisnika u deset jedinica lokalnih samouprava. Podrška podrazumeva rad na terenu kao i online i telefonsku podršku. U slučaju da član jednog od pobedničkih timova odustane od daljeg učešća na izradi gore navedenog finalnog CMS rešenja kao i u njegovoj primeni, odnosno podršci indirektnim budžetskim korisnicima, u obavezi je da nadoknadi sve troškove koje organizator javnog poziva bude imao vezano za angažovanje novog eksperta koji će umesto odustalog člana završiti započeti posao.

Takođe, potvrđujemo da ćemo, po završetku razvoja finalne verzije rešenja, preneti sva autorska i imovinska prava na razvijeni kod i prateću dokumentaciju na projekat RELOF3, tj. na donatora SECO, u skladu sa posebnim ugovorom koji će biti zaključen između strana.

Moj tim koristi (navesti predloženi tip licence ili model upravljanja kodom):

|  |
| --- |
|  |
|  |
|  |

Naziv tima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vođa tima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Ime i prezime, potpis)*

Članovi tima:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Ime i prezime, potpis)*

Mesto i datum: